《陈光禄惟顺迎暾书舍四首 其四 樵语》
明代·陆深

风暖鸟声喧，隔坞闻人语。盘云拾堕樵，晨昏自来去。

深山多虎狼，同心邀伴侣。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。